**Қазақстан Республикасы Жоғары аудиторлық палатасында сыбайлас жемқорлық тәуекелдеріне ішкі талдау жүргізу нәтижелері туралы**

Қазақстан Республикасының Жоғары аудиторлық палатасы 2015 жылғы 18 қарашадағы Қазақстан Республикасының «Сыбайлас жемқорлыққа қарсы іс-қимыл туралы» Заңының 8-бабы 5-тармағына сәйкес, 2023 жылғы 1 шілдеден 2024 жылғы 1 шілдеге дейінгі кезеңдегі сыбайлас жемқорлық тәуекелдеріне ішкі талдау жүргізді.

Бұл талдау Жоғары аудиторлық палата аппаратының құрылымдық бөлімшелерінің ұйымдастырушылық-басқарушылық қызметіндегі, соның ішінде олардың қызметіне қатысты нормативтік құқықтық актілердегі сыбайлас жемқорлық тәуекелдерін анықтау мақсатында жүргізілді.

Талдау жүргізу үшін дереккөз ретінде заңнамалық актілер, Жоғары аудиторлық палата қызметіне қатысты нормативтік құқықтық актілер, сондай-ақ Жоғары аудиторлық палата аппараты ұсынған өзге де қызметтік ақпарат пайдаланылды.

Талдау келесі мәселелер бойынша жүргізілді:

* персоналды басқару;
* бақылау-ревизиялық функцияларды жүзеге асыру;
* мүдделер қақтығысын реттеу;
* мемлекеттік қызмет көрсету;
* ақпараттық жүйелерді әзірлеу және пайдалану;
* «Зерттеулер, талдау және тиімділікті бағалау орталығы» ЖШС-ның ұйымдастырушылық-басқарушылық қызметі.

Талдау нәтижесінде бірқатар назар аударуды қажет ететін бағыттар анықталып, тиісті ұсынымдар әзірленді.

**ҚР Жоғары аудиторлық палатасы**